Krejcir se ontsnappingsplanne gefnuikRadovan Krejcir. Foto: Werner Beukes/SAPA Die polisie in Gauteng het glo die Tsjeg Radovan Krejcir se planne om te ontsnap, gefnuik ná ŉ klopjag op sy sel, berig Eyewitness News. Volgens EWN het die polisie in sy sel by die Kgosi Mampuru-gevangenis in Pretoria beslag gelê op verskeie items, waaronder ŉ 9 mm-pistool, ŉ pepersproeiwapen, ŉ mes en 10 selfone. Krejcir is vroeër skuldig bevind op aanklag van ontvoering, dwelmhandel en poging tot moord. Die vonnisoplegging is tot 12 Oktober uitgestel. Die departement van korrektiewe dienste het nog nie kommentaar gelewer nie. Lees alle vorige berigte oor Radovan Krejcir op Maroela Media.